Arena Corinthians

Arena Corinthians, også omtalt som Arena de São Paulo, er et fotballstadion i São Paulo i delstaten São Paulo i Brasil. Stadionet ble åpnet 10. mai 2014, og er hjemmebanen til Corinthians, og banen er også valgt ut som en av tolv stadioner til VM i fotball 2014. FIFA var ikke fornøyd med Estádio do Morumbi i São Paulo, og mente at det stadionet bare kunne arrangere VM om de hadde en omfattende renovering. Dermed ble det i stedet laget en ny stadion. Prisen på stadion kom på R$ 820 millioner (omtrent 2162 millioner norske kroner per 7. april 2014) etter at man sparte inn penger på materialer og etter at bygget ikke ble skattet av myndighetene. Selve byggingen har ikke foregått uten problemer, og den 29. mars 2014 døde den tredje bygningsarbeideren i løpet av byggeperioden. Stadion har plass til 67 349 tilskuere, av disse 59 955 sitteplaser. Banen er 105x68 meter, og benytter seg av naturgress og deler av gummi som en hybrid. Kamper under fotball-VM 2014 Arena Corinthians var vertskap for blant annet åpningskampen i VM. Referanser Eksterne lenker Offisielt nettsted (en) Arena Corinthians – kategori av bilder, video eller lyd på Commons FIFA Profil Arkivert 19. juni 2014 hos Wayback Machine.